છેલ્લા થોડા દિવસથી પાટીદાર અનામત આંદોલનના નેતા હાર્દિક પટેલના વાયરલ વીડિયો અને સીડી કાંડ મામલે અનેક વાતો વહેતી થઇ રહી છે. આ સીડી કાંડનો આરોપ પાસ અને હાર્દિક પટેલ દ્વારા ભાજપ પર મુકવામાં આવ્યો છે. ત્યાર બાદ હવે હાર્દિકે વડાપ્રધાન નરેન્દ્ર મોદીના અંગત જીવન પર પણ ટિપ્પણી કરી છે. સીડી કાંડ બાદથી હાર્દિક પટેલનું વલણ ખાસુ તીખું જોવા મળી રહ્યું છે. તેમણે પોતાના ટ્વીટર એકાઉન્ટ પર 1970ના લોકપ્રિય હિંદી ફિલ્મના ગીત 'રામચંદ્ર કહ ગયે સિયા સે'ના શબ્દો બદલી કેટલીક કડીઓ પોસ્ટ કરી છે.